**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa vyhlasuje chránený areál Kamenínske slaniská

|  |  |
| --- | --- |
| Spôsob pripomienkového konania |  |
| Počet vznesených pripomienok, z toho zásadných | 24 /2 |
| Počet vyhodnotených pripomienok | 24 |
|  |  |
| Počet akceptovaných pripomienok, z toho zásadných | 16 /2 |
| Počet čiastočne akceptovaných pripomienok, z toho zásadných | 0 /0 |
| Počet neakceptovaných pripomienok, z toho zásadných | 8 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 1 (1o,0z) | 0 (0o,0z) |  |  |
| 3. | Ministerstvo dopravy a výstavby Slovenskej republiky | 2 (1o,1z) | 0 (0o,0z) |  |  |
| 4. | Ministerstvo financií Slovenskej republiky | 2 (2o,0z) | 0 (0o,0z) |  |  |
| 5. | Ministerstvo kultúry Slovenskej republiky | 1 (1o,0z) | 0 (0o,0z) |  |  |
| 6. | Ministerstvo pôdohospodárstva a rozvoja vidieka Slovenskej republiky | 2 (1o,1z) | 0 (0o,0z) |  |  |
| 7. | Ministerstvo spravodlivosti Slovenskej republiky | 1 (1o,0z) | 0 (0o,0z) |  |  |
| 8. | Ministerstvo školstva, vedy, výskumu a športu Slovenskej republiky | 1 (1o,0z) | 0 (0o,0z) |  |  |
| 9. | Ministerstvo vnútra Slovenskej republiky | 2 (2o,0z) | 0 (0o,0z) |  |  |
| 10. | Ministerstvo zahraničných vecí a európskych záležitostí Slovenskej republiky | 2 (2o,0z) | 0 (0o,0z) |  |  |
| 11. | Odbor aproximácie práva sekcie vládnej legislatívy Úradu vlády SR | 8 (8o,0z) | 0 (0o,0z) |  |  |
| 12. | Úrad geodézie, kartografie a katastra Slovenskej republiky | 1 (1o,0z) | 0 (0o,0z) |  |  |
| 13. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 14. | Štatistický úrad Slovenskej republiky | 0 (0o,0z) | 0 (0o,0z) | x |  |
| 15. | Národná banka Slovenska | 0 (0o,0z) | 0 (0o,0z) | x |  |
| 16. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 17. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) | x |  |
| 18. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 19. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 20. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 21. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 22. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 23. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 24. | Ministerstvo životného prostredia Slovenskej republiky | 0 (0o,0z) | 0 (0o,0z) |  | x |
| 25. | Úrad vlády Slovenskej republiky | 0 (0o,0z) | 0 (0o,0z) |  | x |
| 26. | Úrad pre verejné obstarávanie | 0 (0o,0z) | 0 (0o,0z) |  | x |
| 27. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 28. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 29. | Najvyšší súd Slovenskej republiky | 0 (0o,0z) | 0 (0o,0z) |  | x |
| 30. | Národná rada Slovenskej republiky | 0 (0o,0z) | 0 (0o,0z) |  | x |
| 31. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 32. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 33. | Združenie miest a obcí Slovenska | 0 (0o,0z) | 0 (0o,0z) |  | x |
| 34. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 35. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 36. | Republiková únia zamestnávateľov | 0 (0o,0z) | 0 (0o,0z) |  | x |
| 37. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 38. | Konferencia biskupov Slovenska | 0 (0o,0z) | 0 (0o,0z) |  | x |
| 39. | Asociácia priemyselných zväzov | 0 (0o,0z) | 0 (0o,0z) |  | x |
| 40. | Národný bezpečnostný úrad | 0 (0o,0z) | 0 (0o,0z) |  | x |
|  | Spolu | 24 (22o,2z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |  |
| --- | --- |
| Vysvetlivky k použitým skratkám v tabuľke: | |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **k predloženému návrhu** bez pripomienok | O | A |  |
| **GPSR** | **K návrhu nariadenia vlády § 4 – O:** Ustanovenie o účinnosti nariadenia vlády odporúčame uviesť v súlade s čl. 8 ods. 7 až 10 Legislatívnych pravidiel vlády Slovenskej republiky a s bodom 22.11 prílohy č. 1 k Legislatívnym pravidlám vlády Slovenskej republiky (legislatívno-technická pripomienka). | O | N | Predmetná formulácia poznámky pod čiarou bola použitá už v schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **MDaVSR** | **Vlastnému materiálu** Územím navrhovaného chráneného areálu „Kamenínske slaniská“ prechádza cesta I. triedy č. 76. Vzhľadom na uvedené žiadame hranice navrhovaného chráneného areálu situovať po oboch stranách min. 0,60 m od vonkajšej hrany telesa cesty I/76 (t. j. min. 0,60 m od vonkajšej hrany cestnej priekopy, resp. od spodnej hrany cestného násypu). Túto pripomienku považujeme za zásadnú. Odôvodnenie: Uvedený vymedzený pás šírky 0,60 m tvorí cestný pomocný pozemok, ktorý podľa § 13 zákona č. 135/1961 Zb. o pozemných komunikáciách (cestný zákon) v znení neskorších predpisov slúži na správu a údržbu diaľnic, ciest a miestnych komunikácií. Podľa § 17 ods. 3 vyhlášky Federálneho ministerstva dopravy č. 35/1984 Zb., ktorou sa vykonáva zákon o pozemných komunikáciách (cestný zákon), sú súčasťou cestného telesa aj cestné pomocné pozemky, ktorých šírka má byť 0,60 m po oboch stranách vonkajšieho okraja telesa diaľnice, cesty alebo miestnej komunikácie. Cestný pomocný pozemok slúži hlavne na zabezpečenie miesta na skladanie cestných údržbových látok a materiálov vytvorených pri čistení komunikácie, zabezpečenie prístupu k svahom cestných násypov a zárezov z vonkajšej strany, ochranu svahov cestných násypov a zárezov pred poškodzovaním pri užívaní susedných nehnuteľností, zabezpečenie miesta pre skládku zásnežiek a na výsadbu trvalých zásnežiek v podobe živých plotov. Záber cestného telesa, ktorého súčasťou je aj cestný pomocný pozemok, skomplikuje vykonávanie údržby na dotknutom úseku cesty I/76. | Z | A | Hranica chráneného areálu (CHA) Kamenínske slaniská je upravená v zmysle pripomienky. Požadovaná vzdialenosť 0,60 m od vonkajšej hrany telesa cesty I. triedy č. 76 je dodržaná. |
| **MDaVSR** | **§ 4** V § 4 odporúčame vypustiť odkaz 2 a poznámku pod čiarou k odkazu 2 vzhľadom na to, že v poznámke pod čiarou nemožno uvádzať predpisy, ktoré neboli vyhlásené v Zbierke zákonov SR alebo publikované v Úradnom vestníku Európskych spoločenstiev alebo Úradnom vestníku Európskej únie. Zároveň bod 1 v poznámke pod čiarou k odkazu 2 odporúčame upraviť samostatne v zrušovacom ustanovení podľa bodu 63.1 Prílohy č. 1 k Legislatívnym pravidlám vlády Slovenskej republiky. | O | N | Predmetná formulácia poznámky pod čiarou bola použitá v už schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (v prílohe č. 1 časti „Popis hranice chráneného areálu“ druhom odseku slová „Jedná sa“ nahradiť slovom „Ide“, v treťom odseku za slová „z juhovýchodnej“ vložiť slovo „strany“). | O | A |  |
| **MFSR** | **Všeobecne** Návrh je potrebné zosúladiť s prílohou č. 1 Legislatívnych pravidiel vlády SR (v prílohe č. 1 časti „Popis hranice chráneného areálu“ druhom odseku slová „Jedná sa“ nahradiť slovom „Ide“, v treťom odseku za slová „z juhovýchodnej“ vložiť slovo „strany“). | O | A |  |
| **MKSR** | **k § 4** Odporúčame vypustiť odkaz 2 a poznámku pod čiarou. Text odporúčame uviesť ako samostatné zrušovacie ustanovenie v paragrafovom znení návrhu nariadenia vlády, ktoré bude umiestnené pred ustanovením upravujúcim účinnosť. Legislatívno-technická pripomienka. | O | N | Predmetná formulácia poznámky pod čiarou bola použitá v už schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **MPRVSR** | **K doložke vybraných vplyvov časti 10:**  Upraviť tretí odsek. Odôvodnenie: V treťom odseku sa predkladateľ odvoláva na „CHA Síky“ a realizáciu opatrení na tomto území. | O | A |  |
| **MPRVSR** | **K prílohe č. 1, časti „Zoznam parciel chráneného areálu“:**  Žiadame uviesť zoznam parciel chráneného areálu registra CKN, alebo častí parciel, zodpovedajúci aktuálnemu stavu parciel, na ktorých sa chránený areál nachádza a v tejto súvislosti upraviť aj prvý odsek prílohy č. 1 a v prípade potreby aj mapu. Odôvodnenie: Z hľadiska právnej istoty považujeme za potrebné do návrhu uviesť aktuálny zoznam parciel chráneného areálu, teda zoznam parciel, alebo ich častí, registra C katastra nehnuteľností zodpovedajúci termínu predloženia návrhu všeobecne záväzného právneho predpisu do legislatívneho procesu. | Z | A | Pripomienka je akceptovaná. Zoznam parciel registra C katastra nehnuteľností v prílohe č. 1 návrhu nariadenia vlády SR, ktorým sa vyhlasuje CHA Kamenínske slaniská, je aktualizovaný na aktuálny stav k 1. júlu 2020 a v tomto zmysle je upravený prvý odsek prílohy č. 1. |
| **MSSR** | **K poznámke pod čiarou k odkazu 2 ( -§ 4 posledná veta)** Odporúčame vypustiť poznámku pod čiarou k odkazu 2. Pri zachovaní navrhovaného stavu bude mať obsah poznámky pod čiarou normatívnu povahu, čo nie je prípustné so zreteľom na bod 23. 1 Prílohy č.1 k Legislatívnym pravidlám vlády SR. | O | N | Predmetná formulácia poznámky pod čiarou bola použitá v už schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **MŠVVaŠSR** | **K poznámke pod čiarou k odkazu 2** Text poznámky pod čiarou s odkazom 2 nezodpovedá bodu 23.1. Legislatívnych pravidiel vlády Slovenskej republiky, pretože má normatívny charakter. Zároveň podľa bodov 23.10. a 23.11. Legislatívnych pravidiel vlády SR možno v poznámke pod čiarou odkazovať okrem právnych predpisov len na technické normy a medzinárodné zmluvy, z čoho vyplýva, že nemožno odkazovať na iné dokumenty. Ide o legislatívno-technickú pripomienku | O | N | Predmetná formulácia poznámky pod čiarou bola použitá už v schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **MVSR** | **k predkladacej správe** Obsah predkladacej správy odporúčame upraviť podľa požiadaviek čl. 18 v spojení s čl. 19 Legislatívnych pravidiel vlády SR, a to vo vzťahu k uvádzaniu zhrnutia vplyvov. | O | A |  |
| **MVSR** | **§ 4** V § 4 odporúčame odkaz 2 vrátane poznámky pod čiarou vypustiť. Poznámku pod čiarou k odkazu 2, keďže ide o zrušovacie ustanovenia, odporúčame konkretizovať a preštylizovať tak, aby mohla byť uvedená ako nový § 4. Doterajší § 4 sa následne označí ako § 5. Pripomienka podľa bodu 23.1. prílohy č. 1 Legislatívnych pravidiel vlády SR. | O | N | Predmetná formulácia poznámky pod čiarou bola použitá v už schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová |
| **MZVEZ SR** | **K prílohe č. 1** V prílohe č. 1 časti "Popis hranice chráneného areálu" druhom odseku slová "Jedná sa" nahradiť slovom "Ide", v treťom odseku za slovo "juhovýchodnej" doplniť slovo "strany". Odôvodnenie: Legislatívno-technická pripomienka. | O | A |  |
| **MZVEZ SR** | **K § 4** Vzhľadom na to, že zrušenie právnych predpisov je potrebné vykonať výslovne v samostatnom zrušovacom ustanovení, odporúčame v súlade s bod 23.1. a 63.1. Prílohy č. 1 k Legislatívnym pravidlám vlády Slovenskej republiky SR v § 4 vypustiť odkaz 2 vrátane poznámky pod čiarou k tomuto odkazu. Upozorňujeme tiež, že v samostatnom zrušovacom ustanovení je potrebné citovať len právne predpisy v súlade so zákonom č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení neskorších predpisov. Odôvodnenie: Legislatívno-technická pripomienka. | O | N | Predmetná formulácia poznámky pod čiarou bola použitá už v schválených právnych predpisoch - napr. v nariadení vlády Slovenskej republiky č. 159/2020 Z. z., ktorým sa vyhlasuje chránený areál Nesvadské piesky, v nariadení vlády Slovenskej republiky č. 160/2020 Z. z., ktorým sa vyhlasuje chránený areál Jurský Chlm, v nariadení vlády SR č. 162/2020 Z. z., ktorým sa vyhlasuje chránený areál Mostová. |
| **OAPSVLÚVSR** | **Všeobecne k návrhu nariadenia** 1. Dovoľujeme si poukázať na skutočnosť, že dňa 26. júla 2019 bolo listom Európskej komisie SG–Greffe (2019) D/11307 doručené formálne oznámenie C(2019) 4705 final v súlade s článkom 258 Zmluvy o fungovaní Európskej únie v konaní o porušení zmlúv č. 2019/2141 týkajúce sa nesplnenia povinnosti vyplývajúcej z článku 4 ods. 4 a článku 6 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2). Predložený návrh reflektuje na uvedené formálne oznámenie, avšak okrem samotného vyhlásenia územia za chránený areál je potrebné podľa Európskej komisie ešte schváliť projekt ochrany chráneného územia a program starostlivosti o chránené územie, v ktorých majú byť vymedzené podrobné ciele ochrany špecifické pre dotknutú lokalitu, a rovnako aj ochranné opatrenia zodpovedajúce požiadavkám smernice 92/43/EHS v platnom znení. | O | A | MŽP SR si je plne vedomé záväzkov vyplývajúcich z článku 4 ods. 4 a z článku 6 ods. 1 smernice o biotopoch ako aj nedostatkov, ktoré Európska komisia (EK) zhrnula vo formálnej výzve k porušeniu č. 2019/2141. Ciele ochrany pre danú lokalitu sú stanovené v projekte ochrany, ktorý sa podľa § 54 ods. 13 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) vyhotovuje ako podklad na vyhlasovanie ochrany alebo zmenu ochrany chránených území a je pre spracovanie ďalšej dokumentácie ochrany prírody a krajiny záväzný. Projekt ochrany nepodlieha osobitnému procesu schvaľovania, na základe predloženého projektu ochrany je orgán ochrany prírody povinný oznámiť zámer vyhlásiť chránené územie v zmysle § 50 zákona č. 543/2002 Z. z.. Ciele ochrany a opatrenia na ich dosiahnutie sú ďalej rozpracované v programe starostlivosti podľa § 54 ods. 5 zákona č. 543/2002 Z. z., ktorý schvaľuje územne príslušný okresný úrad v sídle kraja. Program starostlivosti o CHA Kamenínske slaniská je zverejnený na webovom sídle Štátnej ochrany prírody Slovenskej republiky (ŠOP SR) na adrese http://www.sopsr.sk/chakameninskeslaniska/, spoločne s projektom ochrany vypracovaným pre účely vyhlásenia chráneného územia. Odkaz na webovú stránku je uvedený v predkladacej správe a v dôvodovej správe. Program starostlivosti o CHA Kamenínske slaniská je schválený s odloženou účinnosťou a platnosť nadobudne dňom vyhlásenia CHA Kamenínske slaniská. MŽP SR postupne plní všetky záväzky vyplývajúce zo smernice o biotopoch, pokračuje v odstraňovaní nedostatkov a intenzívne v tejto oblasti komunikuje s EK. |
| **OAPSVLÚVSR** | **K § 1 návrhu nariadenia:** 1. Návrhom nariadenia vlády sa podľa § 1 ods. 1 vyhlasuje chránený areál Kamenínske slaniská. Súčasťou chráneného areálu je územie európskeho významu SKUEV0066 Kamenínske slaniská podľa osobitného predpisu. Osobitným predpisom podľa poznámky pod čiarou k odkazu 1 je výnos Ministerstva životného prostredia Slovenskej republiky č. 3/2004-5.1 zo 14. júla 2004, ktorým sa vydáva národný zoznam území európskeho významu v znení neskorších predpisov (oznámenie č. 450/2004 Z. z.). Vo výnose je pri lokalite Kamenínske slaniská uvedená výmera 144,74 ha. Podľa § 1 ods. 2 druhá veta návrhu nariadenia je celková výmera chráneného areálu 119,864 ha. V prílohe vykonávacieho rozhodnutia Komisie (EÚ) 2020/98 z 28. novembra 2019, ktorým sa v prípade panónskeho biogeografického regiónu prijíma jedenásta aktualizácia zoznamu lokalít s európskym významom je vymedzená výmera SCI (územia európskeho významu) Kamenínske slaniská SKUEV0066 rozlohou 119,436 ha. Na základe uvedeného žiadame predkladateľa vysvetliť nesúlad výmer. Vysvetlenie odporúčame doplniť do dôvodovej správy, osobitná časť. | O | A | Výmera 144,74 ha predstavuje výmeru SKUEV0066 Kamenínske slaniská, ktorá bola aktuálna pri jeho zaradení do národného zoznamu ÚEV v roku 2004. Výmera uvedená vo výnose MŽP SR č. 3/2004-5.1, bola upravovaná, nakoľko boli do pôvodného návrhu zaradené aj plochy ornej pôdy, ktorá je hospodársky využívaná. Pri aktualizácii území európskeho významu v roku 2012 bola zaslaná na EK už nová upravená výmera územia 119,436 ha. Zmena oproti výmere evidovanej zo strany EK súvisí s aktualizáciou priebehu hranice na súčasne platný parcelný stav, zahrnutie plôch s výskytom slaniskových biotopov a vyňatie územia 0,60 m od vonkajšej hrany telesa cesty I. triedy č. 76, ktorá prechádza CHA Kamenínske slaniská. Aktuálna výmera uvedená v návrhu nariadenia vlády SR, ktorým sa vyhlasuje CHA Kamenínske slaniská je 119,4971 ha. Po vyhlásení CHA Kamenínske slaniská bude aktuálna výmera upravená v databáze Natura 2000, ktorá bude predložená v predpísanom formáte (štandardný dátový formulár) EK. Uvedené informácie MŽP SR doplnilo do dôvodovej správy. |
| **OAPSVLÚVSR** | **K doložke zlučiteľnosti:** 1. V bode 3 doložky zlučiteľnosti žiadame správne označiť písmenami a) až c) primárne právo, sekundárne právo a judikatúru Súdneho dvora Európskej únie, a to v súlade s Prílohou č. 2 k Legislatívnym pravidlám vlády SR. | O | A | Štruktúra doložky zlučiteľnosti bola vytvorená portálom Slov-lex. |
| **OAPSVLÚVSR** | **Všeobecne k návrhu nariadenia** 2. Rovnako upozorňujeme, že okrem konania o porušení zmlúv č. 2019/2141, je v súlade s čl. 258 ZFEÚ voči Slovenskej republike vedené konanie o porušení zmlúv č. 2016/2091, a to z dôvodu nedodržania čl. 3 ods. 2 a čl. 4 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (odôvodnené stanovisko SG(2019)D/11313 doručené dňa 26. júla 2019 listom C(2019)4701 final). Na uvedenú skutočnosť žiadame reflektovať v sprievodných dokumentoch návrhu nariadenia. | O | N | MŽP SR pre informáciu uvádza, že predkladaný návrh nariadenia vlády SR priamo nesúvisí s konaním o porušení zmlúv č. 2016/2091 adresovaným SR podľa čl. 258 Zmluvy o fungovaní Európskej únie z dôvodu nedodržania článku 3 ods. 2 a článku 4 ods. 1 smernice o biotopoch, ktoré sa týka nedostatočnosti národného zoznamu území európskeho významu. MŽP SR na odstránení nedostatkov pracuje a pripravuje doplnenie národného zoznamu území európskeho významu. |
| **OAPSVLÚVSR** | **K doložke zlučiteľnosti:** 2. V bode 3 písm. b) doložky zlučiteľnosti, sekundárne právo – žiadame z dôvodu prehľadnosti uvádzať právne záväzné akty EÚ pod seba, vrátane uvedenia príslušného gestora. | O | A | Štruktúra doložky zlučiteľnosti bola vytvorená portálom Slov-lex. |
| **OAPSVLÚVSR** | **K doložke zlučiteľnosti:** 3. V bode 3 písm. b) doložky zlučiteľnosti, sekundárne právo - žiadame publikačný zdroj smernice 92/43/EHS v platnom znení upraviť nasledovne: „(Ú. v. ES L 206, 22.7.1992; Mimoriadne vydanie Ú. v. EÚ, kap. 15/zv. 2)“. | O | A |  |
| **OAPSVLÚVSR** | **K doložke zlučiteľnosti:** 4. V bode 3 písm. b) doložky zlučiteľnosti, sekundárne právo - žiadame v publikačnom zdroji vykonávacieho rozhodnutia (EÚ) 2020/98 namiesto označenia vestníka veľkým písmenom „V.“ uviesť „v.“. | O | A |  |
| **OAPSVLÚVSR** | **K prílohe č. 2 k návrhu nariadenia vlády:** Upozorňujeme, že podľa osobitného predpisu, ktorým je Výnos Ministestva životného prostredia Slovenskej republiky č. 3/2004-5 je pre územie Kamenínske slaniská uvedené ako návrh ochrany biotopov európskeho významu: Nížinné a podhorské kosné lúky (6510), Vnútrozemské slaniská a slané lúky (1340) a druhov európskeho významu: lopatka dúhová (Rhodeus sericeus amarus) a hrúz bieloplutvý (Gobio albipinnatus). Podľa návrhu nariadenia je uvedené ako predmet ochrany biotopy európskeho významu: Sl1 Vnútrozemské slaniská a slané lúky (1340\*), Sl3 Panónske slané stepi a slaniská (1530\*) a Lk1 Nížinné a podhorské kosné lúky (6510). Z uvedeného dôvodu rozličnej úpravy, ktorou sa navrhuje ochrana biotopov, žiadame znenie zosúladiť alebo prípadne tento rozdiel vysvetliť v dôvodovej správe k návrhu nariadenia. | O | A | Biotop Sl3 Panónske slané stepi a slaniská (1530\*) bol ako predmet ochrany CHA Kamenínske slaniská oproti výnosu MŽP SR č. 3/2004-5.1 doplnený z dôvodu jeho potvrdenia na lokalite a následného zabezpečenia jeho ochrany. Podľa výnosu MŽP SR č. 3/2004-5.1 bol ako predmet ochrany územia európskeho významu zahrnutý aj druh európskeho významu lopatka dúhová (*Rhodeus sericeus amarus*) a hrúz bieloplutvý (*Gobio albipinnatus*), ktoré však boli ako predmet ochrany zaradené omylom, nakoľko územím nepreteká taký vodný tok, v ktorom by sa uvedené druhy mohli vyskytovať. Táto skutočnosť bola EK oznámená v roku 2012. Z uvedeného dôvodu sa tieto druhy nezaraďujú ako predmet ochrany CHA Kamenínske slaniská. |
| **ÚGKKSR** | **všeobecne k materiálu** Dovoľujeme si upozorniť predkladateľa, že zoznam parciel alebo častí parciel chráneného areálu, tak ako je uvedený v materiáli, nemusí v čase zápisu do katastra nehnuteľností zodpovedať aktuálnemu stavu parciel, resp. ich častí, nakoľko podklady sú vymedzené podľa stavu k 1. júlu 2017. Pri zápise do katastra nehnuteľností je potrebné na túto skutočnosť prihliadať a na zápis predložiť podklady, na základe ktorých bude možné tento chránený areál do katastra nehnuteľností zapísať. | O | A | MŽP SR aktualizovalo zoznam parciel registra C katastra nehnuteľností CHA Kamenínske slaniská ku dňu 1. júlu 2020. Pri žiadosti o zápis CHA Kamenínske slaniská do katastra nehnuteľností MŽP SR (resp. Štátna ochrana prírody Slovenskej republiky) predloží potrebné podklady (aktualizovaný zoznam parciel pre katastrálne územia, vektorový geodetický podklad vo formáte VGI pre katastrálne územia, záznam podrobného merania zmien). |